**Nyilvános versenyeztetési felhívás**

**Iroda vagy üzleti tevékenység végzése céljából a Szent István Egyetem Tessedik Campus**

(5540 Szarvas, Szabadság út 1-3.) **III. emelet 319-320. sz. iroda bérbeadására**

A Szent István Egyetem (2100 Gödöllő, Páter Károly u. 1.) mint Kiíró, az állami vagyonról szóló 2007. évi CVI. törvény (a továbbiakban Vtv.) 24. § (1) bekezdése, valamint az állami vagyonnal való gazdálkodásról szóló 254/2007. (X.4.) Kormányrendelet (a továbbiakban Vhr.) alapján

**nyílt pályázati eljárás keretében**

**2019. május 15-től 2020. december 31-ig** terjedő határozott időtartamra bérbe kívánja adni a Magyar Állam tulajdonában, a Szent István Egyetem vagyonkezelésében lévő 5540 Szarvas, Szabadság út 1-3. szám alatti ingatlan III. emelet 303. számú helyiséget, annak iroda céljából történő hasznosítása érdekében, ezért a pályázatot ezúton a Vhr. 4. § (1) bekezdésében foglalt feltételekkel a Vhr. 32. § (2) bekezdésének megfelelően nyilvánosságra hozza.

1. **A pályázat tárgya**

A Magyar Állam tulajdonában, a Szent István Egyetem vagyonkezelésében lévő, Szarvas 5301 helyrajzi számú, természetben **5540 Szarvas, Szabadság u. 1-3.** cím alatt található **Tanügyi épület III. emeleti 319-320.sz**.**, 19+19 m2**alapterületű helyisége

1. **Rangsoroláskor alkalmazandó értékelési szempont**

A legmagasabb megajánlott bérleti díj havonta.

1. **Megkötendő szerződés típusa, hasznosításra vonatkozó feltételek, vagyon használatáért járó ellenérték teljesítésére vonatkozó előírások**

**Megkötendő szerződés típusa:** Határozott idejű bérleti szerződés, **2019. május 15-tól 2020. december 31.-ig** tartó időszakra, amelynek Kiírója a SZIE, Pályázója pedig jelen pályázati felhívásra a II. pont szerinti legjobb ajánlatot adó Pályázó.

**Hasznosításra vonatkozó fontosabb feltételek**

A Nyertes Pályázó a bérleményt kizárólag a felek által meghatározott célra használhatja.

A tevékenység végzéséhez szükséges engedélyek beszerzése a nyertes Pályázó felelőssége, kötelessége és költsége.

Nyertes Pályázó tevékenysége kialakítása és annak végzése során köteles figyelembe venni a bérlemény sajátosságait, környezetét, arculatát, egyetemi-közösségi funkcióját, köteles betartani a Kiíró ezzel kapcsolatos mindenkori utasításait.

Nyertes Pályázó köteles maradéktalanul betartani a mindenkori jogszabályokban, illetve az Egyetemre és a területre vonatkozó szabályozókban írt rendelkezéseket.

Önállóan gondoskodik a Bérlemény takarításáról, valamint a keletkezett hulladék összegyűjtéséről.

A Bérlemény bérleti díja tartalmazza a közüzemi szolgáltatások ellenértékét, azonban az átlagos irodai energia felhasználást meghaladó igény esetén annak biztosításának költsége a nyertes Pályázót terheli.

1. **Az állami vagyon használatáért járó ellenérték teljesítésére vonatkozó előírások**
   * 1. **Bérleti díj:**

A Nyertes Pályázót a bérleti díj fizetési kötelezettség a birtokbaadás napjától terheli. A Nyertes Pályázó a bérleti díj havi összegét köteles minden hónapban előre, a Kiíró által jogszerűen és cégszerűen kiállított és aláírt számla ellenében, tárgyhó 10. napjáig megfizetni a Kiíró bankszámlájára történő átutalással. A bérleti díj késedelmes megfizetése esetén a Nyertes Pályázó a mindenkori jegybanki alapkamat kétszeresének megfelelő mértékű késedelmi kamatot köteles megfizetni a késedelem minden napjára vonatkozóan. A megkötendő bérleti szerződésben meghatározott bérleti díj a KSH által az előző évre megállapított infláció mértékével emelkednek minden évben január 1-től minden további egyeztetés nélkül automatikusan, melyet Nyertes Pályázó elfogad.

* + 1. **Óvadék**

A nyertes Pályázó köteles a Kiírónak a **Magyar Államkincstár által vezetett 10032000-00282826-00000000** számú bankszámlájára, a szerződéskötés napjától számított **30 napon belül, két havi bérleti díjnak megfelelő összeget, óvadék címén megfizetni**, ami nem fizetése esetére, vagy a bérlemény Nyertes Pályázó általi nem rendeltetésszerű használatából eredő károk, egyéb nyertes Pályázói kötelezettség elmulasztásnak fedezetéül szolgál, és ezen célokra közvetlenül felhasználható.

1. **Pályázat benyújtásának helye, módja, ideje**

**Beérkezési határidő: 2019. április 25. 10.oo óra**

**Benyújtás helye:** Szent István Egyetem, 5540 Szarvas Szabadság u. 1-3. Fsz. 18. szoba

**Benyújtás módja:** Zárt borítékban, személyesen, a feladó megjelölésenélkül, egy eredeti és egy másolati példányban. A borítékon fel kell tüntetni: **„Pályázat a SZIE TCI Tanügyi épület III. emelet 319-320. sz. iroda bérleti jogának megszerzésére”** jelölést.

**Fordulók száma:** 1

**Kapcsolattartó: Jansik Szilvia** ügyviteli alkalmazott

Tel.: 06/66/313-311

Email: jansik.szilvia@gk.szie.hu

**A pályázat hivatalos nyelve:** magyar

**Ajánlatok elbírálására jogosult testület:** a Kancellár által kijelölt Értékelő Bizottság

1. **A Pályázati ajánlatok elbírálásának időpontja, ajánlattevők értesítésének módja**

A pályázatokat a Kancellár által kijelölt Értékelési Bizottság bírálja el. A Pályázók a versenyeztetés eredményéről elektronikus úton kapnak tájékoztatást az általuk megjelölt hivatalos értesítési e-mail címen, a pályázatok elbírálásától számított 8 (nyolc) napon belül.

1. **A pályázati kiírás alapján benyújtott ajánlat érvényességének feltételei**

Érvényes ajánlatot az a Pályázó tehet, aki az alábbi feltételeknek megfelel:

* + 1. Nem esik Vtv. 25.§ a)-f) pontja szerinti, pályázatból való kizárást eredményező okok alá (nyilatkozat szükséges)
    2. Nemzeti vagyonról szóló 2011. évi CXCVI. törvény 3.§ (1) bekezdés 1. pontja alapján átlátható szervezetnek minősül (nyilatkozat szükséges)
    3. A Kiíró a Vtv. 25.§ (3) bekezdése alapján a pályázaton való részvételt további feltételekhez köti, amelyek az alábbiak:
       - A Pályázó részvételét tárgyban megjelölt tevékenység végzésére képes,
       - Nyilatkozatát arról, hogy számláján (számláin) az erre vonatkozó pénzintézeti nyilatkozat kibocsátását megelőző egy évben 30 napot meghaladó sorban állás nem mutatkozott,
       - Igazolást arról, hogy lejárt köztartozása nincsen, vagy arra halasztást kapott,
       - Nyilatkozatát arról, hogy a Magyar Nemzeti Vagyonkezelő Zrt.-vel és a Kiíróval szemben lejárt tartozása nincsen és az utóbbi 1 éven belül 60 napon túli lejárt tartozása nem volt,

1. **Az pályázatnak tartalmaznia kell:**
2. Az ajánlatot adó adatait, rövid cégismertetőjét, jelenlegi üzletének, üzleteinek bemutatását.
3. Üzemeltetési/szolgáltatási tervet
4. a szolgáltatás leírását
5. a szakképesítés igazolását, ha szükséges
6. tevékenységhez kapcsolódó jogosultság igazolása, cégkivonat/EV igazolvány másolatát
7. hatósági igazolást, hogy vele, vagy vezető tisztségviselőjével szemben nem áll fenn a Vtv. 25. § (1) bekezdés d) pont szerinti kizáró ok
8. A Pályázó állandó lakcímét vagy tartózkodási helyét, jogi személy esetén a cégjegyzék másolatát azzal, hogy fel kell tüntetni a kapcsolattartásra jogosult telefonszámát, e-mail címét
9. A Pályázó nyilatkozatát arra vonatkozóan, hogy
10. az átengedett nemzeti vagyont a szerződési előírásoknak és a tulajdonosi rendelkezéseknek, valamint a meghatározott hasznosítási célnak megfelelően használja,
11. személyes adatai kezeléséhez hozzájárul,
12. a hirdetményben foglalt feltételeket elfogadja
13. tudomásul veszi, hogy a pályázattal kapcsolatosan szóban, írásban vagy más módon tudomására jutott adatok, információk üzleti titoknak minősülnek valamint, hogy a megismert adatokat, információkat időbeli korlátozás nélkül megőrzi, azokat kizárólag a pályázaton történő részvételhez használja fel, más személy részére nem adja át, illetve tudomására nem hozza, továbbá gondoskodik arról, hogy azok harmadik személyek számára hozzáférhetővé ne váljanak.
14. A megajánlott bérleti díjat nettó Ft/hó formában, elérve legalább a minimum 50.000,-Ft/hó összeget.
15. **Helyszíni bejárás**

Kiíró a helyszín megtekintése érdekében **az érdeklődők kérelmére helyszíni bejárást tart, időpontot egyeztetni a IV. pont szerinti elérhetőségen lehet.** A felmerülő kiegészítő kérdések alapján a jelentkezők 2 napon belül írásos választ kapnak kérdéseikre.

1. **A pályázati eljárás lefolytatása**
   1. A Pályázó a pályázat benyújtásával egyidejűleg tudomásul veszi, hogy amennyiben nyertesnek nyilvánítják, szerződéskötésre nem jelölhet ki mást maga helyett.
   2. Érvénytelen a pályázat, ha VII-VIII. pont feltételeit a pályázat nem tartalmazza.
   3. A pályázatokat a bíráló bizottság alaki és tartalmai követelményeknek való megfelelés alapján vizsgálja meg. Azon Pályázót, aki a kiírt feltételek bármelyikének nem felel meg, a pályázati eljárásból - az arra való indokolás jegyzőkönyvbe vétele mellett - ki kell zárni.
   4. A Bizottság a Pályázót határidő megjelölésével hiánypótlás benyújtására kérheti, melynek teljesítése a hiánypótlási felhívás e-mailben történt kibocsátásától számított 3. naptári nap. A hiánypótlás eredménytelensége kizárást von maga után.
   5. Kiíró fenntartja a jogot, hogy kedvező ajánlat hiányában a pályázatot eredménytelennek nyilvánítsa. A pályázatra jelentkezők a pályázatuk benyújtásának tényével tudomásul veszik, hogy a pályázat eredményével, illetve eredménytelenségével kapcsolatban a Kiíróval szemben semmilyen igénnyel nem léphetnek fel.
   6. A Kiíró fenntartja azt a jogot, hogy a nyertes Pályázó visszalépése, vagy szerződéstől történő későbbi elállása esetén a pályázat soron következő helyezettjével szerződést kössön.
   7. A Pályázók a jelen pályázati kiírás feltételeit magukra nézve kötelező jelleggel elfogadják.
   8. A Pályázók a pályázati felhívásban és a pályázati dokumentációban foglaltak figyelembe vételével, saját költségükre és kockázatukra vesznek részt a pályázaton. Ezen költségek megtérítése iránt követelést semmilyen jogcímen nem támaszthatnak a Kiíróval szemben akkor sem, ha a pályázati feltételek módosításra kerülnének, a pályázat eredménytelen lenne, vagy azt a Kiíró bármely oknál fogva visszavonná.
   9. **Felhívjuk a Pályázók figyelmét, hogy a Vtv. 23. § (4) bekezdésének értelmében az állami vagyon hasznosítását biztosító szerződés megkötésére kiírt pályázati eljárás eredményeként a szerződés a pályázati kiírástól, valamint a nyertes pályázattól eltérő tartalommal nem köthető meg!** Ennek értelmében tehát a Pályázók tudomásul veszik, hogy a pályázat beadásával ajánlati kötöttségük keletkezik, amelytől a későbbiekben eltérés – a fenti törvényszövegből következően – nem megengedett!
   10. **A döntés ellen jogorvoslatnak helye nincs!**
2. **A szerződés megkötése**
   1. A Pályázókat a beérkezési határidő lejártától a pályázat a nyertes pályázóval való szerződéskötésig, ennek hiányában az eredménytelenné nyilvánításáig vagy a pályázati felhívás visszavonásáig ajánlati kötöttség terheli.
   2. A Vtv. 25/A. § (1) bekezdésének értelmében az állami vagyon hasznosítására irányuló szerződés megkötését megelőzően a szerződő fél azt a tényt, hogy vele szemben nem áll fenn a 25. § (1) bekezdés d) pontjában meghatározott kizáró ok, hatósági bizonyítvánnyal igazolja az a tulajdonosi joggyakorló részére. **Ha a szerződő fél nem igazolja, hogy vele szemben nem áll fenn a 25. § (1) bekezdés d) pontjában meghatározott kizáró ok, vele az állami vagyon hasznosítására irányuló szerződés nem köthető.**
   3. A nyertes Pályázóval a személyes kapcsolatfelvétel azonnal megtörténik, a bérleti szerződést az elbírálástól való értesítéstől számított lehető leghamarabb, legkésőbb az elbírálástól számított **60 napig** köti meg.

Jelen részletes pályázati felhívást, valamint az arra való utalást tartalmazó hirdetéseket a Kiíró a következő felületeken tette közzé:

www.szie.hu/ingatlan;

www.gk.szie.hu internetes oldalon

Szarvas, 2019. március 21.